প্রতিষ্ঠাবার্ষিকী উপলক্ষ্যে মানিকগঞ্জে জাতীয় পার্টির র‌্যালি
জাতীয় পার্টির ৩৭তম প্রতিষ্ঠাবার্ষিকী উপলক্ষ্যে মানিকগঞ্জ জেলা জাতীয় পার্টির উদ্যোগে শহরে জেলা জাতীয় পার্টির সভাপতি ও জাতীয় পার্টির প্রেসিডিয়াম সদস্য সাবেক এমপি এসএম আব্দুল মান্নান ও অন্যতম প্রেসিডিয়াম সদস্য জহিরুল আলম রুবেলের নেতৃত্বে র‌্যালি বের হয়।







রোববার দুপুর ১২টার দিকে শহরের ল কলেজ থেকে হাজারও নেতাকর্মীর সমন্বয়ে র‌্যালিটি শহর প্রদক্ষিণ শেষে আদালত প্রাঙ্গণে সমাবেশ অনুষ্ঠিত হয়। জেলার ৭টি উপজেলা থেকে কয়েক হাজার নেতাকর্মী দলে প্রতিষ্ঠাবার্ষিকীর র‌্যালিতে অংশ নেন।




জেলা জাতীয় পার্টির সভাপতি ও দলের প্রেসিডিয়াম সদস্য সাবেক সংসদ সদস্য এসএম আব্দুল মান্নান সমাবেশে প্রধান অতিথি হিসেবে বক্তব্য রাখেন। তার বক্তব্যে জাতীয় পার্টির চেয়ারম্যান জিএম কাদেরের বিরুদ্ধে ষড়যন্ত্রমূলক মিথ্যা মামলা প্রত্যাহারের দাবি জানান।
জাতীয় পার্টির কেন্দ্রীয় সাংগঠনিক সম্পাদক হুমায়ুন কবির, জেলা জাতীয় পার্টির সাধারণ সম্পাদক অ্যাডভোকেট হাসান সাঈদের সঞ্চালনায় আরও বক্তব্য রাখেন- জাতীয় পার্টির সদর উপজেলা সভাপতি অ্যাডভোকেট রফিকুল ইসলাম, পৌর জাতীয় পার্টির সভাপতি সিরাজুল ইসলাম, সাংগঠনিক সম্পাদক জাহাঙ্গীর আলম, শিবালয় উপজেলা জাতীয় পার্টির সভাপতি মো. রমজান আলী।

জাতীয় পার্টির ৩৭তম প্রতিষ্ঠাবার্ষিকী উপলক্ষ্যে মানিকগঞ্জ জেলা জাতীয় পার্টির উদ্যোগে শহরে জেলা জাতীয় পার্টির সভাপতি ও জাতীয় পার্টির প্রেসিডিয়াম সদস্য সাবেক এমপি এসএম আব্দুল মান্নান ও অন্যতম প্রেসিডিয়াম সদস্য জহিরুল আলম রুবেলের নেতৃত্বে র‌্যালি বের হয়।